สถาบันวิจัยประชากรและสังคม มหาวิทยาลัยมหิดล

**2 ซ.ม.**

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

ที่ อว ๗๘.๑๙๑/๔๔๒

วันที่ ๒๔ พฤศจิกายน ๒๕๖๔

เรื่อง ยินดีทำการสำรวจความสุข ความผูกพัน ความพึงพอใจ และสมดุลชีวิตการทำงานของบุคลากรบริษัทการบินกรุงเทพ

จำกัด (มหาชน) ประจำปี พ.ศ. 2564

เรียน ผู้อำนวยการส่วนบริหารทรัพยากรบุคคล บริษัท การบินกรุงเทพ จำกัด (มหาชน)

อ้างถึง หนังสือบริษัท การบินกรุงเทพ จำกัด (มหาชน) ที่ 27-04-015 ลงวันที่ 15 พฤศจิกายน 2564

ตามหนังสือที่อ้างถึง บริษัท การบินกรุงเทพ จำกัด (มหาชน) ขอความอนุเคราะห์จากศูนย์วิจัยความสุขคนทำงานแห่งประเทศไทย สถาบันวิจัยประชากรและสังคม มหาวิทยาลัยมหิดล ในการดำเนินการสำรวจความสุข ความผูกพัน ความพึงพอใจ และสมดุลชีวิตการทำงานของบุคลากรบริษัท การบินกรุงเทพ จำกัด (มหาชน) ประจำปี พ.ศ. 2564 ความละเอียดแจ้งแล้ว นั้น

ศูนย์วิจัยความสุขคนทำงานแห่งประเทศไทย สถาบันวิจัยประชากรและสังคม มหาวิทยาลัยมหิดล พิจารณาแล้ว มีความยินดีดำเนินการสำรวจฯ ดังกล่าวข้างต้นให้กับบริษัทการบินกรุงเทพ จำกัด (มหาชน)

ทั้งนี้ข้อมูลที่ได้จากการสำรวจไม่ว่าจะเป็นข้อมูลเกี่ยวกับองค์กรหรือข้อมูลคนทำงานของทางบริษัทฯ ศูนย์วิจัยความสุขคนทำงานแห่งประเทศไทย สถาบันวิจัยประชากรและสังคม มหาวิทยาลัยมหิดล จะเก็บรักษาไว้เป็นความลับอย่างเคร่งครัด ไม่เปิดเผยข้อมูลความลับให้กับบุคคลภายนอกโดยเด็ดขาด

จึงเรียนมาเพื่อโปรดทราบ

ขอแสดงความนับถือ

(รองศาสตราจารย์ ดร.ศิรินันท์ กิตติสุสถิต)

ผู้อำนวยการศูนย์วิจัยความสุขคนทำงานแห่งประเทศไทย

สถาบันวิจัยประชากรและสังคม มหาวิทยาลัยมหิดล